शुजालपुर |नगर में गुरुवार को एक बार फिर जलप्रदाय व्यवस्था बिगड़ गई। बामन घाट डेम में बिजली प्रदाय व्यवस्था में गड़बड़ी के कारण व्यवस्था बिगड़ी। हालांकि नपा द्वारा तुरंत ही सुधार करके जलप्रदाय शुरू किया गया, लेकिन तब तक लोगों के घरों में नलों तक पानी पहुंचने में 4 घंटे की देरी हो गई। नपा द्वारा तीसरे दिन जलप्रदाय किया जा रहा है, लेकिन एक दिन भी तय समय पर जलप्रदाय नहीं होता है। श्रीनगर कॉलोनी के मनोहर परमार ने बताया गुरुवार को जलप्रदाय होना था। दोपहर 12 बजे नल आते है, लेकिन शाम 4 बजे तक जलप्रदाय नहीं हुआ।